ב"ה

**שיעור בליקוטי שיחות**

**יג.** השיעור בתניא[69](https://chabadlibrary.org/books/admur/tm/5725-1/192/index.htm%22%20%5Cl%20%22_ftn920) שיתחילו בע"ה ללמד במוצש"ק ברדיו[70](https://chabadlibrary.org/books/admur/tm/5725-1/192/index.htm#_ftn921), הוא – התחלת פרק מא, ששם מדובר אודות ענין שבו עוסקים בלהט ("אין וועלכן מען קאָכט זיך"), וכמה וכמה פעמים.

לאחרי שלמדו כבר ארבעים פרקים שבהם מבואר איך ש"קרוב אליך הדבר מאד בפיך ובלבבך לעשותו"[71](https://chabadlibrary.org/books/admur/tm/5725-1/192/index.htm#_ftn922), מגיעים לפרק מא, שבו נתבארו ענינים חדשים, ועד – ענינים נפלאים, שאינם מבוארים בגילוי

בפרקים הקודמים (ובכלל – כן הוא בכל פרק, שיש בו דבר חדש על המבואר בפרקים שלפניו).

התחלת הפרק הוא – שצריך לידע "ראשית העבודה ועיקרה ושרשה", שזהו יראה וקבלת עול מלכות שמים. ומבאר מהי ההתבוננות שמביאה לזה – שאע"פ שהקב"ה נמצא בכל מקום, הרי "מניח העליונים ותחתונים ומייחד מלכותו על עמו ישראל בכלל".

אבל התבוננות זו כשלעצמה אינה "תופסת" עדיין (את האדם המתבונן) ככל הדרוש – שהרי ישנם הרבה יהודים, כן ירבו, גם בלעדיו, שמקבלים עליהם עול ומייחדים מלכותו ית', ומה נוגע כ"כ שיהי' עוד אחד – הוא בפרט? ועל זה מוסיף רבינו הזקן – "ועליו בפרט", שהקב"ה "מייחד מלכותו .. **עליו בפרט**"; נוגע ש**הוא** יקבל עליו עול מלכותו יתברך.

ועדיין יכולים לחשוב ש"ועליו בפרט" היינו כפי שהוא חלק מכלל ישראל, רק פרט אחד בלבד מכלל גדול ביותר,

– אף שמשמעות הלשון אינה כן, שהרי אומר "ומייחד", מל' יחיד – ותיבת "ומייחד" קאי לא רק "על עמו ישראל בכלל", אלא גם על "**ו**עליו בפרט" – שמזה מובן, שכל יחיד נוגע **מצד עצמו**, לא רק מצד היותו חלק מהכלל. אבל אפשר לפרש בדוחק שהכוונה היא לפרט כפי שהוא חלק מהכלל –

ולכן מוסיף אדה"ז (ראי' לדבריו, וגם להוציא מטעות זה) **כי** – הסיבה שצריכה להיות התבוננות **זו**, היא משום ש"**חייב** אדם לומר בשבילי נברא העולם", ולכן **מחוייב**כל אחד להתבונן שהקב"ה "מייחד מלכותו .. עליו בפרט".

ציווי רז"ל "חייב אדם לומר בשבילי נבה"ע" – שאדה"ז מביא כאן בתניא – הוא במשנה ספ"ד דסנהדרין24 (כפי שמציין אדמו"ר הצ"צ על גליון התניא[72](https://chabadlibrary.org/books/admur/tm/5725-1/192/index.htm%22%20%5Cl%20%22_ftn923)). ובמשנה הנ"ל מדובר על כל אחד מישראל בתור יחיד (ולא בתור פרט מכלל ישראל) כדלהלן. ומזה שאדה"ז מביא לשון המשנה בקשר ל"ועליו בפרט", מוכח להדיא שכוונתו היא, שהקב"ה "מייחד מלכותו" על כל אחד מבנ"י בתור **יחיד**.

**יד.** במשנה הנ"ל נאמר: "לפיכך נברא האדם יחידי ללמדך כו'" שכל אחד מישראל הוא "עולם מלא", ומסיים: "לפיכך כל אחד ואחד חייב לומר בשבילי נברא העולם".

ולכאורה אינו מובן – מהו הדמיון:

אדם הראשון – אכן הי' "עולם מלא", שהרי הי' "יחידי", ולא הי' לו על מי לסמוך, לא על עליונים ולא על תחתונים, והי' צריך לבדו לפעול את כל ענין מלכותו של הקב"ה; אבל כשמדובר אודות יהודי מהדורות שלאח"ז, כשישנם כו"כ מישראל, כן ירבו, גם בלעדיו, הממלאים את כוונת הבריאה – איך אפשר לומר שמה ש"נברא העולם" הרי זה בשבילו, הרי הכוונה יכולה להתמלא גם ע"י אחרים?

אומרת המשנה: לא! בענין זה דומה כל אחד לאדם הראשון. ואדרבה – "**לפיכך**": הסיבה לכך ש"נברא האדם יחידי" היא "ללמדך", בכדי שכל אחד מהדורות הבאים ידע שהוא "עולם מלא", ובשבילו נברא העולם. וכשם שעבודתו של אדה"ר היתה נוגעת בתור יחיד, כך גם עבודתו של כל אחד נוגעת בתור יחיד (ולא רק מצד היותו חלק מהכלל).

**טו.** מזה מתקבלת הוראה נוספת:

יכול אדם לחשוב, שאמנם נוגעת עבודתו בתור יחיד, אבל – רק בחלק **שלו** בעולם (אלא שגם זה נוגע כיחיד ולא רק לפי שהוא חלק מהכלל) אבל לא לגבי העולם כולו.

ועל זה אומרים, שהוא דומה לאדם הראשון:

כשם שעבודתו של אדה"ר היתה נוגעת לכל העולם כולו, ולא רק בנוגע לעולם **זה**, אלא לגבי כל העולמות, שעי"ז שקיבל עליו עול מלכות שמים פעל עלי' בכל העולמות, גם בעולמות העליונים, ולהיפך, ע"י חטא עה"ד גרם אדה"ר ירידה בכל העולמות ואפילו בעולם האצילות[73](https://chabadlibrary.org/books/admur/tm/5725-1/192/index.htm#_ftn924) [דאף שבאצילות "לא יגורך רע"[74](https://chabadlibrary.org/books/admur/tm/5725-1/192/index.htm#_ftn925), וא"כ, מה נוגע שם חטא, מ"מ, גם שם פעל החטא, כיון שכל העולמות היו תלויים באדם הראשון] – כך גם בנוגע כאו"א: ע"י הזזה ("אַ קער") שאינה כראוי, פועל ירידה בכל העולמות, ולאידך גיסא, ע"י פעולה טובה – מכריע כל העולמות לכף זכות (וכמרומז בפסק הרמב"ם35) ופועל בהם עילוי.

**טז.** וממשיך רבינו הזקן (שם), שיתבונן אשר "והנה הוי' נצב עליו"[75](https://chabadlibrary.org/books/admur/tm/5725-1/192/index.htm#_ftn926).

בפשטות אפשר הי' לומר, שאדה"ז משתמש (כדרך המחברים בדורות שלפניו, שלאחריו ושבדורו) בלשון הפסוק בדרך מליצה. אבל,

מהביאורים שישנם מאדה"ז על ענינים שכתב בעצמו, רואים, שכאשר מביא לשונות הפסוקים, הרי זה בדיוק ובכוונה.

בין הביאורים מרבינו הזקן על מאמרים שלו (שבכלל מועטים הם), ישנו הביאור על אגה"ק סימן זך, בענין פטירה והסתלקות. אגרת זו מלאה בלשונות מפסוקים שונים. וכשלומדים את האגרת עצמה (ללא הביאור), לא נראית השייכות בין פרטי הלשונות לתוכן האגרת. לשונות אלו יש להם אמנם המשך, וכשלומדים בשימת לב הרי זה חודר מתוך עריבות ("מיט אַ געשמאַק") כו', אבל, השייכות של הלשונות לתוכן האגרת, נראית רק בכללות, ולא בפרטי התיבות שבהם וכו'. ואילו כשלומדים את הביאור על האגרת, רואים איך שכל תיבה מלשונות הכתובים, מתאימה לתוכן הענין שבאגרת ומוסיפה בו ביאור.

וכל זה – בנוגע לאגה"ק, שבחיי אדה"ז עכ"פ לא היתה נחשבת לתושב"כ של תורת החסידות. ועאכו"כ בנוגע לספר התניא עצמו, שגם בחיי אדה"ז הי' תושב"כ של תורת החסידות[76](https://chabadlibrary.org/books/admur/tm/5725-1/192/index.htm#_ftn927), ובפרט לפי הידוע עד כמה דייק רבינו הזקן בכל אות בתניא, עד שבמקום אחד – אף הוא בפרק מא – התבונן במשך ששה שבועות אם לכתוב עם וא"ו (המוסיף) או בלא וא"ו[77](https://chabadlibrary.org/books/admur/tm/5725-1/192/index.htm%22%20%5Cl%20%22_ftn928).

ומזה מובן, שכאשר מביא כאן לשון הכתוב "והנה הוי' נצב עליו", אין זה מפני שרוצה להשתמש בלשון של פסוק, אלא מפני שזה מוסיף ביאור בענין שאודותיו מדבר כאן.

**יז.** על הפסוק "והנה הוי' נצב עליו", מצינו במדרש[78](https://chabadlibrary.org/books/admur/tm/5725-1/192/index.htm#_ftn929) ב' פירושים שנאמרו ע"י שני אמוראים: "חד אמר עליו על סולם (שהקב"ה ניצב על הסולם ש"ראשו מגיע השמימה"), וחד אמר עליו על יעקב".

וכיון שכאן בתניא לא מדובר על הסולם, הרי ברור שכוונתו בתיבת "עליו" היא – לפי הפירוש השני – על האדם המתבונן.

הפירוש ש"עליו" קאי על יעקב – מבואר במדרש שם: "הרשעים מתקיימין על אלקיהם, ופרעה חולם והנה עומד על היאור[79](https://chabadlibrary.org/books/admur/tm/5725-1/192/index.htm#_ftn930), אבל הצדיקים, אלקיהם מתקיימין[80](https://chabadlibrary.org/books/admur/tm/5725-1/192/index.htm%22%20%5Cl%20%22_ftn931) עליהם, שנאמר והנה הוי' נצב עליו".

**206**

ולכאורה אינו מובן: מה מוסיף הענין של "הרשעים מתקיימין על אלקיהם" בהבנה של "והנה הוי' נצב עליו" (שלכן מביאו המדרש על פסוק **זה**)?

ועכצ"ל, שבכך מבאר המדרש שהפירוש ד"נצב" הוא כמו "עומד", וכמו "עומד" שבפסוק "והנה עומד על היאור":

התוכן ד"והנה עומד על היאור" הוא, שעמידת וקיום פרעה – וכלשון המדרש **"מתקיימין"** – היו מהיאור.

– כידוע[81](https://chabadlibrary.org/books/admur/tm/5725-1/192/index.htm#_ftn932) שהסיבה לכך שהמצרים עבדו לנילוס היא מפני שממנו (מהמלאך – מזל ושר שלמעלה (ע"י הנילוס) הנקרא "אלקיהם") קיבלו השפעתם. וענין זה לא הי' דבר מרומה, אלא כן הי' באמת – שקיבלו השפעתם מהנילוס (וטעותם התבטאה במחשבתם שהנילוס משפיע בכח עצמו, ואילו האמת היא שאינו אלא כגרזן ביד החוצב). –

וכן הוא גם הפירוש ב"והנה הוי' נצב עליו" – ש"הוי'" נצב ומתקיים כביכול על יעקב, "צדיקים אלקיהם מתקיימין עליהם", שהקיום כביכול של אלקות הוא על הצדיקים.

יש מפרשים[82](https://chabadlibrary.org/books/admur/tm/5725-1/192/index.htm#_ftn933) – המובאים בחסידות – שמבארים ענין "אלקיהם מתקיימין עליהם" ע"ד מארז"ל[83](https://chabadlibrary.org/books/admur/tm/5725-1/192/index.htm%22%20%5Cl%20%22_ftn934) "מוסיפין כח בגבורה של מעלה". אבל זהו רק ש"מוסיפין כח" (וע"ד מאמר המדרש[84](https://chabadlibrary.org/books/admur/tm/5725-1/192/index.htm#_ftn935) – בפירוש הפסוק הנ"ל "והנה הוי' נצב עליו" – ש"האבות הן הן המרכבה", ש"מרכבה" פועלת (רק) עלי' בהרוכב). אבל כאן, הרי מזה שהמדרש מביא הדוגמא מ"והנה עומד על היאור", מובן (כנ"ל) שהקיום כביכול של "הוי'" – לשון מהווה[85](https://chabadlibrary.org/books/admur/tm/5725-1/192/index.htm#_ftn936) – הוא על צדיקים.

ולכן משתמש כאן רבינו הזקן בלשון הפסוק "והנה הוי' נצב עליו", שכוונתו בזה, שהקיום של מלכותו ית' הוא "עליו", על יהודי שמקבל עליו עול מלכות שמים. על ידו דוקא נעשה הקב"ה מלך[86](https://chabadlibrary.org/books/admur/tm/5725-1/192/index.htm#_ftn937) )ע"י תפלתו ובקשתו: "מלוך על העולם כולו" – נעשה כן בפועל(.

וזהו "והנה הוי' נצב עליו", שזה ש"לעולם הוי' דברך **נצב**

בשמים"[87](https://chabadlibrary.org/books/admur/tm/5725-1/192/index.htm#_ftn938), היינו, שהקיום של אלקות בעולם, ומלכותו של הקב"ה – שזהו פירוש תיבת "נצב": "נצב מלך"[88](https://chabadlibrary.org/books/admur/tm/5725-1/192/index.htm#_ftn939) – הרי זה "**עליו**".

וענין זה בא בהמשך למ"ש לפנ"ז, ש"חייב אדם לומר בשבילי נברא **העולם**", שכל העולמות תלויים בעבודתו של כל אחד מישראל (כנ"ל בארוכה), ולאח"ז מוסיף, שלא רק העולמות, אלא גם "הוי'" – לשון מהווה, וגם כהפירוש בב"ר[89](https://chabadlibrary.org/books/admur/tm/5725-1/192/index.htm%22%20%5Cl%20%22_ftn940): "הוי' שאתה אדון לכל בריותיך" – "נצב עליו". הכל כביכול עומד ומתקיים בעולם על ידו[90](https://chabadlibrary.org/books/admur/tm/5725-1/192/index.htm#_ftn941).

**יח.** לאחרי כן מוסיף רבינו הזקן עוד ענין – ועיקר גדול הוא: "ומביט עליו ובוחן כליות ולב אם **עובדו** כראוי", היינו, שנוגע כביכול להקב"ה כיצד האדם **עובד** אותו:

יהודי יכול לחשוב: הן אמת שכל העולמות, ועד גם "הוי'", תלויים בכך שהוא מקבל עליו מלכותו ית', אבל, די בכך שמכריז ("שרייט אויס") "שמע ישראל" בהתעוררות, שבזה מקבל עליו עול מלכותו ית', ואח"כ יכול להתנהג כרצונו.

ועל זה אומרים: לא! הקב"ה "מביט עליו ובוחן כליות ולב אם **עובדו**" – אם עבודתו היא כעבודת עבד שעובד תמיד ובכל עניניו. לא די בכך שבראש השנה אומר "למנצח" עם כל שבעת הפסוקים, וממליך את הקב"ה ע"י תקיעת שופר ("שתמליכוני כו' בשופר"[91](https://chabadlibrary.org/books/admur/tm/5725-1/192/index.htm#_ftn942)); ביום הכיפורים מכריז "שמע ישראל", "ברוך שם", "הוי' הוא האלקים" ומכוון למסור נפשו; ובשמע"צ ושמח"ת רוקד ושמח עם התורה, אלא מביטים על הנהגתו בכל יום ויום ובכל שעה ושעה,

– וכפי שממשיך ומביא דוגמא איך צריכה להיות ההכנה ללבישת טלית ותפילין, והרי לבישת תפילין היא דוקא בימות החול, לא בר"ה, לא ביוה"כ, ולא בשמע"צ ושמח"ת –

"אם **עובדו** כראוי", ודוקא בזה (העבודה שבכל יום כו') תלוי קיום כל העולמות, ועד גם – הוי' ש"נצב עליו".

**יט.** וממשיך רבינו הזקן ענין עיקרי נוסף:

ה"בכן" – "ועל כן" – של כל ההתבוננות (שהקב"ה "מייחד

מלכותו .. עליו בפרט"; ש"חייב אדם לומר בשבילי נברא העולם"; ש"הוי' נצב עליו" "ומביט עליו ובוחן כליות ולב אם עובדו כראוי") הוא – ש"צריך לעבוד לפניו באימה וביראה",

ואיזו "אימה ויראה" – "כעומד **לפני** המלך":

לא כאדם הנמצא **במדינת** המלך, ורק **שמו**של המלך נקרא עליו, שכן הוא בכללות העולמות, שבהם רק "**הודו** על ארץ ושמים"[92](https://chabadlibrary.org/books/admur/tm/5725-1/192/index.htm#_ftn943),

– וכמ"ש בפרק זה לפנ"ז: "מלא כל הארץ – כבודו"[93](https://chabadlibrary.org/books/admur/tm/5725-1/192/index.htm#_ftn944), היינו, שבעולם יש רק "כבודו", ולא העצמיות שלו, שהרי "**מניח** העליונים ותחתונים" (כנ"ל) –

אבל יהודי הוא "כעומד **לפני** המלך", לפני עצמותו ית',

וכשעומדים לפני המלך עצמו – אזי האימה ויראה היא באופן אחר לגמרי. וכידוע הסיפור שסיפר כ"ק מו"ח אדמו"ר[94](https://chabadlibrary.org/books/admur/tm/5725-1/192/index.htm#_ftn945), שכאשר אדון האחוזה צייר במחשבתו הליכתו אל המלך, נפל עליו פחד גדול כ"כ עד שנתעלף.

אמנם יחד עם האימה ויראה, צ"ל גם שמחה, וכידוע[95](https://chabadlibrary.org/books/admur/tm/5725-1/192/index.htm#_ftn946) שעבודת ה' צריכה להיות בשמחה דוקא, ש"שמחה פורצת גדר"[96](https://chabadlibrary.org/books/admur/tm/5725-1/192/index.htm#_ftn947); שמחה מסירה את כל המדידות וההגבלות המפריעים לעבודת ה',

ובעמדו "לפני המלך" – "עובדו כראוי" ובשמחה וטוב לבב.